Мангал Шобхаџатра

Мангал Шобхаџатра () — масовна поворка што се одржува во зори на првиот ден од бенгалската Нова година во Бангладеш. Поворката ја организирале наставниците и студентите на Факултетот за ликовни уметности на Универзитетот во Дака. Фестивалот се сметал за израз на секуларниот идентитет на народот на Бангладеш и како начин за промовирање на единството. Било прогласено за нематеријално културно наследство од УНЕСКО во 2016 година, категоризирано на репрезентативниот список како наследство на човештвото.
 Историја 
лево|мини| Голема копија направена од хартија на бенгалски тигар што се носела во Мангал Шобхаџатра
Поворката на фестивалот првпат била забележана во 1989 година, кога претседател на земјата бил автократскиот владетел Хусаин Мухамед Ершад. Тој станал претседател на државата преку бескрвен државен удар.

Во тоа време, земјата била под воена диктатура и страдала од поплави. Во Дака се случил масовен бунт за време на кој загинале многу луѓе. Студентите на Факултетот за ликовни уметности на Универзитетот во Дака решиле да демонстрираат против режимот со Мангал Шобхаџатра на Пахела Бајшах.

Секоја година, илјадници луѓе учествувале во поворката во која имало огромни копии на птици, риби, животни, народни приказни и други мотиви. Поворката го симболизирала единството, мирот и протерувањето на злото за да се овозможи напредок на земјата и човештвото. Се сметало за израз на секуларниот идентитет на народот Бангали, обединувајќи ја земјата без разлика на класа, возраст, вера или пол.

 Признание од УНЕСКО 
Во 2014 година, Академијата Бангла составила досие за номинација што било одобрено од Министерството за култура на Бангладеш и поднесено до УНЕСКО. На 30 ноември 2016 година, фестивалот Мангал Шобхаџатра бил избран за нематеријално културно наследство од Меѓувладиниот комитет за заштита на нематеријалното културно наследство на УНЕСКО на неговиот 11-тиседница, која се одржала во Адис Абеба, Етиопија.
 Прослави во Индија 
Во 2017 година, по стапките на Бангладеш, во Западен Бенгал била изведена празничната Мангал Шобхаџатра.

 Наводи 

 Надворешни врски 


Категорија:Празници во април
Категорија:Координати на Википодатоците
Категорија:Нематеријално културно наследство